Realisme

Realisme adalah pandangan bahwa ubjik-ubjik indra adalah rill wan badiam sa'urang kada disandarakan lawan pangatahuan nang lain atawa kasadaran akal. Misalnya kambang mawar nang harum baunya marangsang hidung dasar bujur batinggir di ranting puhun di taman kambang. Matan panyataan ngitu mudil realisme ngitu bujur lain hayalan marga sabarataan kalihatan adanya wan talihat ulih mata wan jua tacium ulih hidung.

Pamikiran realisme

Aristoteles 
Realisme adalah landasan kalasik nang disandarakan lawan Aristoteles nang mamandang dunia dalam tima matirial. Maksutnya saban sasuatu nang di hadapan kita adalah rill wan tapisah matan alam pikiran. Tagal Aristoteles di sini kawa mancungulakan pamikirannya malalui upaya saliktip dalam saban pangalaman wan malalui pandayagunaan akal.

John Locke 
John Locke mamandang bahua kadada sasuatu nang bujur nang basipat mitapisik wan unipirsal. Tagal inya bakayakinan amun sasuatu disambat bujur amunnya disandarakan lawan pangalaman-pangalaman indrawi nang sipatnya induksi.

Johan Amos Comenius 
Johan Amos Comenius marupakan pamikiran pandidikan nang kawa digulungakan lawan realisme riligius. Nang manyambat amun saban urang harus ba'isi dua buting tujuan ngitu:

 Kasalamatan wan kabahagiaan hidup nang abadi
 Kaadaan wan kahidupan nang sajahtara wan damai

Francis Bacon 
Francis Bacon marupakan karitikus nang harat lawan kakaliruan ilmu pangatahuan wan pandidikan. Inya manyambat bahwa bubuhan ahli ilmu sabujurnya salah marga mangabdiakan kabujuran umum wan pacubaan nang marupakan saban ngitu adalah mitudi nang balaku saban panalitian gajala alam.

William Mc Gucken 
William Mc Gucken ba'isi pandangan mural realisme riligius nang mamahami banyak hukum mural lawan mamakai akal tagal inya ba'anggapan amun hukum mural ngini di'ulah ulih Tuhan.

Lihati jua 

 Naturalisme
 Ekspresionisme
 Impresionisme
 Kubisme
 Surealisme
Filsafat